Lenglen ankom i [[New York City]] dagen inden turneringen efter en [[storm]]fuld og forsinket [[rejse]], hvor hun havde været [[sygdom|syg]] hele tiden. Ved sin ankomst erfarede hun, at turneringens officials uden hendes tilladelse havde annonceret hendes deltagelse i [[US Open (tennis)|US Championships]]. På grund af det store folkelige pres gik hun med til at spille turneringen, selvom hun senere viste sig at have fået [[kighoste]]. Hun fik dog en dag til at komme sig, men til hendes overraskelse var der ingen seedninger i turneringen, og det var ved lodtrækningen blevet bestemt, at hun i første runde skulle møde [[Eleanor Goss]], en førende [[USA|amerikansk]] spiller. [[Eleanor Goss|Goss]] trak sig imidletid med det samme, hvilket betød, at Lenglen skulle møde [[Molla Mallory]] i anden runde som sin første modstander.
Sport